Možnosti súčasného nasadenia lieku Hypertenzin s Lucopress 20mg a Prestaium 5mg
Dobry den rada by sa informovala či je možne nasadit liek hypetenzin  pri davkovani liekov na vysoky tlak lucoprress 20mg a prestaium 5mg
Dobrý deň,
ďakujeme za Vašu otázku.
HYPETEZIN kje výživový doplnok pre efektívnu moduláciu krvného tlaku a ochranu kardiovaskulárneho systému. Obsahuje suchý extrakt z plodu hlohu, suchý extrakt zo semien zeleru,  zmes extraktov z plodov viniča hroznorodého a extraktu z pivovarníckych kvasníc v pomere, extrakt konopných semien, suchý extrakt z kvetov šafranu.
Medzi uvádzanými liekmi a výživovým doplnkom neboli pozorované žiadne vzájomné interakcie. Ich súbežné užívanie nie je teda vylúčené. No vzhľadom na to , že výživové doplnky nepodliehajú klinickému skúšaniu, a u ktorých neboli vykonané skúšky bezpečnosti, možné interakcie nemuseli byť zachytené.
Pokiaľ však liečba krvného tlaku nie je dostatočne pod kontrolou, je potrebné o danej skutočnosti informovať ošetrujúceho lekára a prípadné užívanie prípravku Hypetenzin s ním konzultovať.
Prajem pekný zvyšok dňa.
S pozdravom,
PharmDr. Anna Pacalajová